Kottha Towa Kalianget

Kotta Towa Kalianget, aropa'aghi dala sèttong kottha modèrn sè pertama è Polo Madhurâ, Kottha rèya èkaghâbây bâkto VOC (Vereenigde Oostindische Compagnie) ngobâsanè Polo Madhurâ ḍhimèn, bân èterrossaghi moso Hinḍia Bâlândhâ.Memories of Kota Tua Kalianget: Turning Heritage Branding of East Madura Oldest Modern City

Kalianget èparajâ dhâddhi kottha polana kennengnganna sè stratègis bân aropa'aghi palabbhuwân sè palèng rammè è tasè' laokna Madhurâ. Palabbhuwân sè pertama è Songennep iyâ arèya Palabbhuwân Tasadhâ, kennengnganna ra-kèra 10 km ḍâri Kotta Songennep. È bâkto Songennep èka'anḍi' moso VOC taon 1705, VOC molaè majhâgâ bèntèng sè kennengnganna è Kalianget Bârâ', tapè karana tempaddhâ sè korang stratègis bân lajhu bâḍâ è pèngghirrâ Tasè' Lao'na Madhurâ, benteng jârèya pas burung sè èbanguna, terros moso masarakat jâḍiyâ, kennengnganna èsebbhut kalabân nyama "Lojhi Kanthang".Loji Kantang, dan Rencana Benteng VOC Yang Gagal

VOC jârèya pas ta' kakorangan akkal, marèna VOC jârèya pas abangun Bèntèng è ḍaèra Kalimo'o' karana tempaddhâ sè abâk tèngghi ḍâri kennengngan eddhi'ânna. Bèntèng jârèya èbangun è taon 1785. ḍâri molaè èbangun, Rèng-orèng Èropa pas ḍâteng ka Songennep terros bânnya' sè neng-enneng è daèra Marèngan bân Pabhiyân, bhuktèna bisa ètèngghu ḍâri moḍèl arsitektur bangunanna sè èpapaḍâ moso kebudayaan Indisch. Kebudayaan Indisch è Inḍonèsia molaè bâḍâ bâkto taon 1700-1800.Kota Tua, Benteng, dan Kerkhof, Jejak Reruntuhan Kota Tua Modern di Madura Timur

È bâktona VOC èpa'ambu, pas ḍâri Pamarènta Hind.ia Bâlândhâ sè ngala' sakabbhinna kobâsana VOC jârèya è Songennep, jhughân lahan sè èyangghuy aghâbây bujâ sè bâḍâ è Songennep. Ka'angghuy makowat bân maollè posisi politik Pamarènta Hinḍia Bâlândhâ sè neng è Songennep, maka è taon 1899, Pihak Pamarènta Hinḍia Bâlândhâ abangun Pabrik Bujâ kothaghân sè ella modern, pertamana è Hinḍia Tèmor Bâlândhâ. È ḍiyâ pas pan-saponapan fasilitas sè aḍukung industri jârèya èbangun, bânnè ghun pèra' bangunan pabrik tapè bâḍâ kèya fasilitas listrik sè pusaddhâ è Geḍung Central, Lapangan Tenis, Kolam Renang, Bioskop, Tamanna Kottha, bân ta' loppaè kèya kennengngan-kennegngan kalangghuy pongghâbâ bân panglako molaè  èbangun kawasan rèya. Hal kasebbut ka'angghuy bhuktè jhâ' Pamarènta Hinḍia Bâlândhâ bâkto rowa sè anḍi' kobâsa amonopoli hasèlla bujâ sè bâḍâ è Madhurâ.Kota Tua Kalianget, Kawasan Modern Pertama di Madura Pada Masa Hindia-Belanda

 Sombher 

[beccè']

Bhângsa: